
DR.31.3.2015                                                                           49 

 

 

 

kaitkan isu ini ialah sebagaimana yang kita maklum, Majlis Keselamatan Bangsa-Bangsa 
Bersatu telah bersidang di akhir tahun yang lalu, atas isu keanggotaan Palestin dalam 
Bangsa-Bangsa Bersatu dan undi di Majlis Keselamatan ini gagal untuk memperoleh 
majoriti sokongan untuk negara Palestin menjadi ahli. Kita sekarang ini menjadi ahli baru 
dalam Majlis Keselamatan Bangsa-Bangsa Bersatu.   

Soalan saya ialah adakah Malaysia akan memainkan peranan yang bukan hanya 
aktif, lebih aktif lagi untuk memulakan sekali lagi proses supaya Palestin boleh diterima 
untuk menjadi anggota Bangsa-Bangsa Bersatu memandangkan bahawa sekali lagi kita 
berdepan dengan kuasa-kuasa besar seperti Amerika Syarikat yang mana Yang Berhormat 
Timbalan Menteri saya yakin tahu bahawa Kongres Amerika Syarikat mengingkari Presiden 
Obama mereka sendiri telah menjemput Netanyahu untuk memberi ucapan di Kongres 
Amerika Syarikat itu sendiri? 

Maka saya mengharapkan bahawa peranan kita tentang Palestin ini lebih hebat 
daripada peranan Amerika Syarikat untuk Israel dan kita bukan sahaja akan membawa isu 
keanggotaan Palestin di Bangsa-Bangsa Bersatu ini sebagai isu utama kita sebagai 
Anggota Tidak Tetap Majlis Keselamatan Bangsa-Bangsa Bersatu. Saya mengharapkan 
Wisma Putra juga memainkan peranan kalau Kongres Amerika boleh menjemput 
Netanyahu berucap di kongres mereka, Wisma Putra boleh mengusahakan supaya kita 
boleh memanggil, menjemput Presiden Palestin untuk berucap di Majlis kita di Dewan 
Rakyat, Parlimen Malaysia ini. Terima kasih. 

Dato' Hamzah bin Zainudin: Tuan Pengerusi, saya hendak jelaskan. 
Pertamanya, kalau hendak ucap tahniah, biarlah ikhlas. Ini ada pula selit-selit benda yang 
tidak baik. Niat itu biar betul-betul, macam tadi perjuangkan Palestin. Wah! Itu nampak 
macam betul-betul ikhlas. Ucap tahniah kepada Perdana Menteri, tidak ikhlas. Apa jenis 
Yang Berhormat ini? Jangan macam itu.   

Kedua, tentang Palestin. Palestin ini macam yang saya sudah jelaskan hari itu 
Yang Berhormat bahawa sebenarnya, kita sedang menunggu supaya mereka masuk atau 
buat proses sekali lagi untuk menjadi ahli PBB dan ketika itu nanti kita akan berikan 
sokongan. Itu kita bagi guarantee kepada Yang Berhormat. Jangan risau kerana pejuang-
pejuang kita ini daripada UMNO terutamanya Yang Berhormat Baling, banyak kali sudah 
pergi Palestin. Yang Berhormat, saya tidak tahulah pernah pergi atau tidak. Akan tetapi 
inilah saya hendak jelaskan bahawa ramai daripada kita, wakil-wakil kita yang telah 
membantu rakyat Palestin. Sehingga hari ini kita masih membantu dan saya hendak 
jelaskan, dulu, kini dan selama-lamanya kita akan perjuangkan bersama-sama dengan 
rakyat Palestin di mana-mana sahaja. Terima kasih, Tuan Pengerusi. 

Tuan Pengerusi [Datuk Haji Ismail bin Haji Mohamed Said]: Terima kasih, 
Yang Berhormat Timbalan Menteri. 

Tuan Khalid bin Abd. Samad [Shah Alam]: Sedikit sahaja. 

Dato' Hamzah bin Zainudin: Fasal apa pula Palestin? 

Tuan Khalid bin Abd. Samad [Shah Alam]: Fasal bersemangat tadi dengar. 
Saya hendak tanya sedikit sahaja. 

Dato' Hamzah bin Zainudin: Okey, last Tuan Pengerusi. 

Tuan Pengerusi [Datuk Haji Ismail bin Haji Mohamed Said]: Sila, Yang 
Berhormat Shah Alam. 

Tuan Khalid bin Abd. Samad [Shah Alam]: Terima kasih Tuan Pengerusi. Saya 
ucapkan terima kasih kepada Yang Berhormat Timbalan Menteri. Saya sambut dengan 
baiklah keikhlasan yang dizahirkan tetapi memang yang ikhlas atau tidak ikhlas ini bukan 
kita boleh nampak secara zahir. Hari itu ada juga Menteri UMNO kata hendak beri 
sokongan penuh terhadap private members’ bill tetapi baru-baru ini bila tanya pun nampak 
macam tidak tentu. Nampak asalnya nampak macam ikhlas lalu saya hendak tanya... 
[Dewan riuh]. 

Dato' Wira Othman bin Abdul [Pendang]: Bentang dahululah bodoh, bentang 
dahululah bodoh.  



kaitkan isu ini ialah sebagaimana yang kita maklum, Majlis Keselamatan Bangsa-Bangsa Bersatu telah bersidang di akhir tahun yang lalu, atas isu keanggotaan Palestin dalam Bangsa-Bangsa Bersatu dan undi di Majlis Keselamatan ini gagal untuk memperoleh majoriti sokongan untuk negara Palestin menjadi ahli. Kita sekarang ini menjadi ahli baru dalam Majlis Keselamatan Bangsa-Bangsa Bersatu. Soalan saya ialah adakah Malaysia akan memainkan peranan yang bukan hanya aktif, lebih aktif lagi untuk memulakan sekali lagi proses supaya Palestin boleh diterima untuk menjadi anggota Bangsa-Bangsa Bersatu memandangkan bahawa sekali lagi kita berdepan dengan kuasa-kuasa besar seperti Amerika Syarikat yang mana Yang Berhormat Timbalan Menteri saya yakin tahu bahawa Kongres Amerika Syarikat mengingkari Presiden Obama mereka sendiri telah menjemput Netanyahu untuk memberi ucapan di Kongres Amerika Syarikat itu sendiri?. Maka saya mengharapkan bahawa peranan kita tentang Palestin ini lebih hebat daripada peranan Amerika Syarikat untuk Israel dan kita bukan sahaja akan membawa isu keanggotaan Palestin di Bangsa-Bangsa Bersatu ini sebagai isu utama kita sebagai Anggota Tidak Tetap Majlis Keselamatan Bangsa-Bangsa Bersatu. Saya mengharapkan Wisma Putra juga memainkan peranan kalau Kongres Amerika boleh menjemput Netanyahu berucap di kongres mereka, Wisma Putra boleh mengusahakan supaya kita boleh memanggil, menjemput Presiden Palestin untuk berucap di Majlis kita di Dewan Rakyat, Parlimen Malaysia ini. Terima kasih. Dato' Hamzah bin Zainudin: Tuan Pengerusi, saya hendak jelaskan. Pertamanya, kalau hendak ucap tahniah, biarlah ikhlas. Ini ada pula selit-selit benda yang tidak baik. Niat itu biar betul-betul, macam tadi perjuangkan Palestin. Wah! Itu nampak macam betul-betul ikhlas. Ucap tahniah kepada Perdana Menteri, tidak ikhlas. Apa jenis Yang Berhormat ini? Jangan macam itu. Kedua, tentang Palestin. Palestin ini macam yang saya sudah jelaskan hari itu Yang Berhormat bahawa sebenarnya, kita sedang menunggu supaya mereka masuk atau buat proses sekali lagi untuk menjadi ahli PBB dan ketika itu nanti kita akan berikan sokongan. Itu kita bagi guarantee kepada Yang Berhormat. Jangan risau kerana pejuang- pejuang kita ini daripada UMNO terutamanya Yang Berhormat Baling, banyak kali sudah pergi Palestin. Yang Berhormat, saya tidak tahulah pernah pergi atau tidak. Akan tetapi inilah saya hendak jelaskan bahawa ramai daripada kita, wakil-wakil kita yang telah membantu rakyat Palestin. Sehingga hari ini kita masih membantu dan saya hendak jelaskan, dulu, kini dan selama-lamanya kita akan perjuangkan bersama-sama dengan rakyat Palestin di mana-mana sahaja. Terima kasih, Tuan Pengerusi. Tuan Pengerusi [Datuk Haji Ismail bin Haji Mohamed Said]: Terima kasih, Yang Berhormat Timbalan Menteri. Tuan Khalid bin Abd. Samad [Shah Alam]: Sedikit sahaja. Dato' Hamzah bin Zainudin: Fasal apa pula Palestin?. Tuan Khalid bin Abd. Samad [Shah Alam]: Fasal bersemangat tadi dengar. Saya hendak tanya sedikit sahaja. Dato' Hamzah bin Zainudin: Okey, last Tuan Pengerusi. Tuan Pengerusi [Datuk Haji Ismail bin Haji Mohamed Said]: Sila, Yang Berhormat Shah Alam. Tuan Khalid bin Abd. Samad [Shah Alam]: Terima kasih Tuan Pengerusi. Saya ucapkan terima kasih kepada Yang Berhormat Timbalan Menteri. Saya sambut dengan baiklah keikhlasan yang dizahirkan tetapi memang yang ikhlas atau tidak ikhlas ini bukan kita boleh nampak secara zahir. Hari itu ada juga Menteri UMNO kata hendak beri sokongan penuh terhadap private members' bill tetapi baru-baru ini bila tanya pun nampak macam tidak tentu. Nampak asalnya nampak macam ikhlas lalu saya hendak tanya... [Dewan riuh]. Dato' Wira Othman bin Abdul [Pendang]: Bentang dahululah bodoh, bentang dahululah bodoh.